laion/Wikipedia-Exotic huggingface dataset:
ესტონეთის ცენტრისტული პარტია

ესტონეთის ცენტრისტული პარტია (ესტ. Eesti Keskerakond) — მემარცხენე-ცენტრისტული, სოციალ-ლიბერალური პოლიტიკური პარტია ესტონეთში. იგი არის ევროპელი ლიბერალებისა და დემოკრატების ალიანსის წევრი. მას შემდეგ, რაც 2005 წლის 20 აგვისტოს, შეუერთდა პენსიონერთა პარტია, იგი ქვეყანაში წევრთა რაოდენობის მიხედვით მეორე პარტია გახდა. პარტია დაარსდა 1991 წლის 12 ოქტომბერს ესტონეთის სახალხო ფრონტის ბაზაზე. პარტიის თავმჯდომარეა ედგარ სავისაარი, მოადგილეები – მაილის რეპსი და ენ ეესმაა. 1995 წლის არჩევნებში პარტიამ 14,2 %-ით აჩვენა მესამე შედეგი და მიიღო 16 მანდატი. შევიდა მმართველ კოალიციაში და ედგარ სავისაარმა დაიკავა საგარეო საქმეთა მინისტრის, ხოლო პეეტერ კრეიცბერგმა – განათლების მინისტრის თანამდებობა. „ფირების სკანდალის“ შემდეგ (სხვადასხვა პოლიტიკოსების საუბრების ფარული ჩაწერა), რომელშიც ჩართული იყო სავისაარი, პარტია გადავიდა ოპოზიციაში. პარტიის იმედგაცრუებულმა წევრებმა დააარსეს ახალი პოლიტიკური გაერთიანება, ცენტრისტული პარტია კი 2001 წლამდე პოლიტიკურ იზოლაციაში დარჩა. 1996 წელს პარტიის წევრი სიირი ოვიირი წარდგენილი იყო პრეზიდენტობის კანდიდატად, მაგრამ დამარცხდა. 1999 წლის არჩევნებზე პარტიამ 23,4 %-ით აჩვენა პირველი შედეგი და პარლამენტში დაიკავა 28 ადგილი. 2001 წელს პეტერ კრეიცბერგი წარდგენილი იყო საპრეზიდენტო კანდიდატად (წარუმატებლად), ედგარ სავისაარი კი აირჩიეს ტალინის მერად. 2002 წელს რეფორმების პარტიასთან ერთად ჩამოაყალიბა მმართველი კოალიცია. სვენ მიკსერი გახდა თავდაცვის მინისტრი. კოალიციის ერთიანობა შენარჩუნდა 2003 წლის არჩევნებამდე. მიუხედავად იმისა, რომ ამ არჩევნებზე პარტიამ მიიღო ხმების ყველაზე მეტი რაოდენობა (25,4 %) იგი ოპოზიციაში დარჩა 2005 წლამდე, სანამ არ დაიშალა იუჰან პარტსის კოალიციური მთავრობა. 2003 წელს პარტიულ ყრილობაზე გადაწყვიტეს, რომ მხარი არ დაეჭირათ ესტონეთის ევროკავშირში გაწევრიანებისათვის. წევრთა უმეტესობამ დატოვა პარტიის რიგები და ჩამოაყალიბეს სოციალ-ლიბერალური გაერთიანება, წევრთა ნაწილი შეუერთდა სოციალ-დემოკრატიულ პარტიას, ნაწილი კი რეფორმის პარტიას. 2004 წლის მაისში ედგარ სავისაარი უნდობლობის ვოტუმის გამო იძულებული გახდა დაეტოვებინა ტალინის მერის თანამდებობა. ამავე წელს გამართულ ევროპარლამენტის არჩევნებში მიიღო ხმების 17,5 % და პარლამენტში გაიყვანა ერთი დეპუტატი – სიირი ოვიირი. 2005 წელს ცენტრისტული პარტია კვლავ მმართველ კოლაიციაშია სახალხო კავშირთან და რეფორმის პარტიასთან ერთად. პარლამენტში დაიკავა 19 მანდატი, ხოლო მთავრობაში 5 პორტფელი. ეს კოალიცია არსებობდა 2007 წლამდე. 2007 წელს არჩევნებში მიღებული მეორე შედეგის მიუხედავად (26,1 % – 29 მანდატი) ოპოზიციაში დარჩა. 2009 წლის ევროპარლამენტის მორიგი არჩევნების შედეგების მიხედვით პარტიამ შეძლო 2 მანდატის მოპოვება და ევროპარლამენტის დეპუტატები გახდნენ სიირი ოვიირი და ვილია სავისაარ-ტოომასტი. ოფიციალური საიტი
Michael Bublé (ალბომი)

Michael Bublé — კანადელ მომღერალ მაიკლ ბუბლეის მესამე სტუდიური ალბომი, რომელიც გამოვიდა 2003 წლის 13 თებერვალს. ეს იყო მისი სადებიუტო ალბომი, გამოცემულ ლეიბლზე Reprise Records. ↑ http://www.amazon.com/gp/product/B0000YGDUW/ref=dp_proddesc_2?ie=UTF8&n=5174 ↑ http://www.musicalstore.it/Testi%20internazionali/Michael%20Buble'/discografia%20e%20testi.htm ↑ http://www.discogs.com/Michael-Bubl%C3%A9-Michael-Bubl%C3%A9-Special-Deluxe-Edition/release/758394 ↑ http://www.discogs.com/Michael-Bubl%C3%A9-Michael-Bubl%C3%A9/release/742450 ↑ ARIA-ს ჩარტები – აკრედიტაციები – 2006 Albums. ავსტრალიის ხმისჩამწერი ინდუსტრიის ასოციაცია. ↑ Canadian album certifications – Michael Buble – Michael Buble. Music Canada. ↑ Andrea Laffranchi. (30 ნოემბერი 2005) Bubké invita la Pausini Italian. Corriere della Sera. ციტირების თარიღი: 13 ივნისი 2012. ↑ New Zealand album certifications – Michael Buble – Michael Buble. ახალი ზელანდიის ხმისჩამწერი კომპანიების ასოციაცია. ↑ Polish album certifications – Michael Buble – Michael Buble პოლონურად. პოლონეთის აუდიოს და ვიდეოს მწარმოებლები (ZPAV). ↑ Spanish album certifications – Michael Buble – Michael Buble ესპანურად (PDF). ესპანეთის მუსიკალური პროდიუსერები. ↑ British album certifications – Michael Buble – Michael Buble. ბრიტანეთის ფონოგრამების მწარმოებლების ასოციაცია. შეიყვანეთ Michael Buble ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Michael Buble – Michael Buble. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
სულხან ნასიძე

სულხან ნასიძე (დ. 17 მარტი, 1927, თბილისი — გ. 21 სექტემბერი, 1996) — ქართველი საბჭოთა კომპოზიტორი და პიანისტი. შოთა რუსთაველის სახელობის სახელმწიფო პრემიის ლაურეატი (1978), საქართველოს ხელოვნების დამსახურებული მოღვაწე (1966), საქართველოს სახალხო არტისტი (1979), „ღირსების ოდრენის“ კავალერი (1958). სულხან ნასიძემ 1950 წელს დაამთავრა თბილისის სახელმწიფო კონსერვატორიის საფორტეპიანო ფაკულტეტი, ხოლო 1955 წელს საკომპოზიტორო ფაკულტეტი. დაწერილი აქვს 8 სიმფონია, ბალეტები, კონცერტები და სხვა. კომპოზიტორია ფილმებისა: „აპრილი“ (1962), „მიმინო“ (1965), „მთვარის მოტაცება“ (1973), „საჰაერო ხიდი“ (1974), „საქმე გადაეცემა სასამართლოს“ (1975), „დაბრუნება“ (1977). სულხან ნასიძე — საქართველოს ბიოგრაფიული ლექსიკონი სულხან ნასიძე [დაარქივებული]— ეროვნული ფილმოგრაფია ↑ Sulkhan Nasidze. georgian-music.com
ნიცა

ნიცა (ფრანგ. Nice, ოქსიტ. Niça, ბერძ. Νίκαια, იტალ. Nizza, ლათ. Nicaea) — ქალაქი საფრანგეთში. მდებარეობს ხმელთაშუა ზღვის სანაპიროზე, პროვანსი-ალპები-ლაჟვარდოვანი ნაპირის რეგიონში; ზღვისპირა ალპების დეპარტამენტის ადმინისტრაციული ცენტრი. ლაჟვარდოვანი სანაპიროს (საფრანგეთის რივიერას) მთავარი საკურორტო ცენტრი. ნიცა ძვ. წ. IV საუკუნის შუა წლებში დააარსეს ბერძნებმა და უწოდეს ნიკეია, ქალღმერთ ნიკეს პატივსაცემად. ოფიციალური საიტი დაარქივებული 2012-03-08 საიტზე Wayback Machine. (ფრანგული) Visitors and Convention Bureau Nice დაარქივებული 2011-02-07 საიტზე Wayback Machine. (ფრანგული) (ინგლისური) Nice : between sea and mountains დაარქივებული 2013-10-21 საიტზე Wayback Machine. – Official French website (ინგლისური) Official website of Nice Metropolis (ფრანგული) ↑ Répertoire national des élus du 2 décembre 2020 — 2020. <a href="https://wikidata.org/wiki/Track:Q104527733"></a> ↑ 2.0 2.1 2.2 2.3 Base officielle des codes postaux — La Poste, 2018. <a href="https://wikidata.org/wiki/Track:Q66049091"></a><a href="https://wikidata.org/wiki/Track:Q373724"></a>
აბოლიციონიზმი

აბოლიციონიზმი (ინგლ. abolitionism < ლათ. abolitio — „გაუქმება“) — შავკანიანების მონობის წინააღმდეგ მიმართული მოძრაობა XVIII-XIX საუკუნეების აშშ-ში. ის ჩაისახა XVIII საუკუნის 70-იან წლებში. მის განვითარებას ძლიერი ბიძგი მისცა შავკანიანი მონების აჯანყებებმა (1800 წლის გაბრიელის აჯანყებამ და 1832 წლის ნატ ნერის აჯანყება). მოძრაობას ფართო ეროვნული ხასიათი მიეცა 1833 წლის შემდეგ, როდესაც ამერიკაში დაარსდა მონობის წინააღმდეგ მებრძოლი საზოგადოება. აბოლიციონიზმი აერთიანებდა მოწინავე ინტელიგენციას, ფერმერთა და მუშათა ფართო წრეებს, თავისუფლებისთვის მებრძოლ შავკანიანთა ორგანიზაციებს და ბურჟუაზიის იმ ნაწილს, რომელიც მიიჩნევდა, რომ მონობა აფერხებდა კაპიტალიზმის განვითარებას. აბოლიციონიზმის მემარჯვენე ფრთის წარმომადგენლები უილიამ ლოიდ გარისონის მთაურობით ბრძოლის მხოლოდ მორალურ საშუალებებს ცნობდნენ, ხოლო მემარცხენე, რევოლუციურ-დემოკრატიული ფრთის წარმომადგენლებს ფრედერიკ დუგლასის მეთაურობით აუცილებლად მიაჩნდათ შეიარაღებული ბრძოლა. აბოლიციონიზმის განვითარებაზე დიდი გავლენა იქონია აჯანყებამ ჯონ ბრაუნის ხელმძღვანელობით (1859). სამოქალაქო ომის პერიოდში აბოლიციონისტები გამოვიდნენ მონათმფლობელობის წინააღმდეგ ბრძოლის რევოლუციური მეთოდების მომხრეებად და „ამერიკელ იაკობინელთა“ სახელი დაიმსახურეს. სამოქალაქო ომმაც ვერ გაათავისუფლა შავკანიანები. აბოლიციონისტებს ბრძოლა ომის შემდეგაც არ შეუწყვეტიათ. ომის შემდეგ მათ შავკანიანთა თანასწორუფლებიანობის მიღწევა დაისახეს მიზნად. აბოლიციონიზმა დიდი გავლენა მოახდინა აბრაამ ლინკოლნის პოლიტიკაზე. აშშ-ის პროგრესიული ძალები დღესაც იყენებენ აბოლიციონიზმის რევოლუციურ-დემოკრატიულ ტრადიციებს რასობრივი დისკრიმინაციის წინააღმდეგ ბრძოლაში. ქართული საბჭოთა ენციკლოპედია, ტ. 1, თბ., 1975. — გვ. 30.
გოლუეის საგრაფო

გოლუეი (ინგლ. Galway, ირლ. Gaillimh) — საგრაფო ირლანდიაში, კონაქტის პროვინციაში. ადმინისტრაციული ცენტრი და უდიდესი ქალაქი — გოლუეი. მოსახლეობა შეადგენს 209 ათას ადამიანს (მე-6 ადგილი პროვინციებს შორის; 2002 წლის აღწერით). ტერიტორიის ფართობია 6148 კმ² (მე-2 ადგილი). კონემარას უბანში მდებარეობს ერთ-ერთი ოთხი რაიონიდან, სადაც 2007 წლის მონაცემებით მოსახლეობის დიდი ნაწილი (67%-ზე მეტი) საუბრობს ირლანდიურ ენაზე. საგრაფომ სახელი მიიღო ქალაქ გოლუეისაგან. პირველი ადამიანები თანამედროვე გოლუეის საგრაფოს ტერიტორიაზე გამოჩდნენ დაახლოებით, 7 000 წლის წინ. ჩვენამდე მოაღწია ადამიანების ძველმა სადგომებმა (დაახ. 5 000 წლის წინ), მეგალითებმა (4 000 წლის წინ), ბრინჯაოს ნაკეთობებმა (2 500 წლის წინ). დღევანდელი გოლუეის საგრაფო რამდენიმე სამეფოსა და ტერიტორიას მოიცავდა, რომელთა გაერთიანებითაც ჩამოყალიბდა ის. ის ოფიციალურად 1569 წელს შეიქმნა. გოლუეის საგრაფოს ფართობი არის 6 148 კმ². იგი ამ მაჩვენებლით პირველ ადგილზეა კონაქტის პროვინციაში, ხოლო, კორკის საგრაფოს შემდეგ, 2-ზე (32-დან) ირლანდიაში. გოლუეის ჩრდილოეთიდან ესაზღვრება მეიოს საგრაფო, ჩრდილო-აღმოსავლეთიდან როსკომონი, აღმოსავლეთიდან — ოფალი, სამხრეთ-აღმოსავლეთიდან — ტიპერარი, სამხრეთიდან კი — კლერი. მისი დასავლეთ და ჩრდილოეთი ნაწილები ატლანტის ოკეანის სანაპიროზეა. ათენრაი ბალინასლო ბალიგარი კლიფდენი გლენამედი გორტი ჰედფორდი ლოხრეი მაუნტბელიუ უტერარდი პორტამნა ჩუმი გოლუეი გოლუეის საგრაფოში მდებარეობს ირლანდიის რესპუბლიკის უდიდესი ტბა ლოხ-კორიბი. ასევე აქ მდებარეობს თორმეტი ბენის მთათა სისტემა. საგრაფოს უმაღლესი წერტილია თორმეტი ბენის ერთ-ერთ მთა, ბენბონზე, 729 მ. ზღვის დონიდან. ათენრაის ციხე-დარბაზი ფიდაუნის კოშკი ტუროუს ქვა ოფიციალური საიტი
ირლანდიის ქალაქები

ირლანდიაში შემდეგი ტიპის ქალაქები არსებობს: დიდი ქალაქი (ინგლ. City, სიტი, ირლ. cathracha) — ქვეყნის 6 უდიდესი ქალაქი, რომლებიდანაც ხუთი (დუბლინი, კორკი, ლიმერიკი, უოტერფორდი და გოლუეი) ადმინისტრაციულად საგრაფოების უდრის, ხოლო მეექვსე (კილკენი) შედის კილკენის საგრაფოში და ადმინისტრაციულად საშუალო ქალაქებთან უფროა ახლოს. საშუალო ქალაქი (ინგლ. Borough, ბოროუ, ირლ. buirgeanna) — ოთხი თვითმმართველი ქალაქი (კლონმელი, დროედა, სლაიგო და უექსფორდი, პლუს კილკენი, რომელიც კონტექსტიდან გამომდინარე შეიძლება იყოს ბოროუც და სიტიც. პატარა ქალაქი (ინგლ. Town, ტაუნი, ირლ. baile / bailte) — 75 ქალაქი, რომლებსაც საკუთარი საქალაქო საბჭო აქვს (town council); 2001 წლის აქტმა ამ გაგებაში გააერთიანა 26 „ტრადიციული“ ქალაქი (რომლებიც ასე იქნა განსაზღვრული Towns Improvement Act 1854-ის მიერ) და 49 „urban districts“, რომლებიც 1898 წლიდან არსებობს. ამ მოვლენამდე არც თუ ისე დიდი ხნის წინ ექვსმა „ტრადიციულმა“ ქალაქმა დაკარგა თავისი სტატუსი (62 სექცია Local Government Act, 1994-ში): კოლონი, ფეტარდი, ნიუკასლ-უესტი, რატკილი, როსკომონი და ტალოუ. ჯამში ირლანდიაში 2001 წლის კანოთან შეთანხმებით არის 85 ქალაქი. ქვემოთ მოყვანილია ირლანდიის ქალაქები სია საგრაფოების მითითებით. ლიტრიმის, სამხრეთ დუბლინისა და დან-ლერი-რატდაუნის საგრაფოებში ქალაქები არ არის. რუკის ლეგენდა: ირლანდიის დედაქალაქი დიდი ქალაქი თვითმმართველი ქალაქი ქალაქი ნავანი არდი არკლოუ ათაი ათლონი ბალბრიგანი ბალიბეი ბალინა ბალინასლო ბალიშენონი ბანდონი ბანდორანი ბანკრანა ბანტრი ბელტურბეტი ბირი ბოილი ბრეი გოლუეი გორი გრანარდი გრეისტოუნსი დანგარვანი დანდოლკი დრიჰად-ნუა დროედა დუბლინი ედენდერი იოლი კავანი კარლოუ კერიკ-ონ-შური კარიკმაკროსი კასლბარი კასლბლეინი კაშელი კელსი კილკენი კილარნი კილკი კილრაში კინსეილი კლონაკიტლი კლონმელი კლონსი კობი კორკი კუტჰილი ლეიკსლიპი ლეტერკენი ლიმერიკი ლისმორი ლისტოუელი ლონგფორდი ლოხრეი მალინგარი მაკრუმი მალოუ მაუნთმელიკი მიდლტონი მინე-ბეგი მონაჰანი ნეისი ნინა ნიუ-როსი პასაჟ-უესტი პორტ-ლიში სკიბერინი სლაიგო ტალამორი ტემპლმორი ტიპერარი ტრალი ტრამორი ტრიმი ჩუმი თერლესი უიკლოუ უოტერფორდი უექსფორდი უესტპორტი ფერმოი შენონი ენისი ენისკორტი ↑ Local Government Act, 1994. დაარქივებულია ორიგინალიდან — 2011-01-30. ციტირების თარიღი: 2010-09-06. ↑ ირლანდიის რუკა (როსკარტოგრაფია, 2006, მასშტაბი 15 კმ/სმ) და გენშტაბის საბჭოური ტოპოგრაფიული რუკები (მასშტაბი 1 კმ/სმ) ↑ ირლანდიის მთავრობა. Local Government Act 2001. დაარქივებულია ორიგინალიდან — 2011-01-30. ციტირების თარიღი: 2010-08-25. ↑ 4.0 4.1 Fiontar (DCU) и The Placenames Branch (Department of Community, Equality and Gaeltacht Affairs). ირლანდიის დასახლებების ბაზა. ციტირების თარიღი: 2010-08-25. ↑ 12. Alphabetical list of Towns with their population, 2002 and 2006. Central Statistics Office Ireland. დაარქივებულია ორიგინალიდან — 2011-07-25. ციტირების თარიღი: 2010-02-02. ↑ 6.0 6.1 მდებარეობს ლაუთისა და მითის საგრაფოების საზღვარზე ↑ 7.0 7.1 მდებარეობს უესტმითისა და როსკომონის საგრაფოების საზღვარზე ↑ 8.0 8.1 მდებარეობს სამხრეთ ტიპერარისა და უოტერფორდის საგრაფოების საზღვარზე
ბრადენტონი (ფლორიდა)

ბრადენტონი (ინგლ. Bradenton) — ქალაქი აშშ-ში. მდებარეობს ფლორიდის შტატის მანატის ოლქში. 2007 წლის მონაცემებით ქალაქის მოსახლეობა 53471 კაცს შეადგენდა. ქალაქი ბრადენტონი ბრადენტონის დრო ბრადენტონის მაუწყებელი ↑ https://cityofbradenton.com/brown
ორდუ (მრავალმნიშვნელოვანი)

ტოპონიმი ორდუ (თურქ. Ordu, ბერძ. Κοτύωρα) შეიძლება აღნიშნავდეს: ორდუ — ქალაქი თურქეთში 145.455 მაცხოვრებლით. ორდუ — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში.
ირლანდიის სასარგებლო წიაღისეული

ირლანდია ფლობს თუთიის, ტყვიისა და ვერცხლის მნიშვნელოვან ბაზას. ქვეყანა აგრეთვე მდიდარია ტორფით, ბარიტითა და ოქროთი. მცირე რაოდნეობით მოიპოვება ქვანახშირი, ბუნებრივი აირი, სპილენძი, რკინის მადანი და სხვა. ტაბულა 1. — ირლანდიის ძირითადი სასარგებლო წიაღისეული 1998-1999 წლების მიხედვით თუთია — თუთიის ბაზის საფუძველს ირლანდიაში წარმოადგენს საბადოები ქვეყნის ცენტრალურ ნაწილში: ნავანი (Navan), ლიშინი (Lisheen), სილვერმაინსი (Silvermines) და გალმოი (Galmoy), რომელთა საერთო მარაგი წარმოადგენს ამ მეტალის, დაახლოებით, 9%-ს ევროპაში და 1.6%-ს მსოფლიოში. ქვანახშირი — მცირე საბადო. სპილენძი — ავოკის რაიონში მდებარეობს სპილენძ-პირიტის საბადო. Горный энциклопедический словарь, т. 3. / Под ред. В. С. Белецкого. — Донецк: Восточный издательский дом, 2004. — 752 с. ISBN 966-7804-78-X
ლისმორი (მრავალმნიშვნელოვანი)

ლისმორი შეიძლება აღნიშნავდეს: ლისმორი — ქალაქი ავსტრალიაში, ახალი სამხრეთ უელსის შტატში ლისმორი — ქალაქი ავსტრალიაში, ვიქტორიის შტატში ლისმორი — ქალაქი ირლანდიაში ლისმორი — ქალაქი შოტლანდიაში ლისმორი — ქალაქი მინესოტაში, აშშ.
ირლანდიის ეროვნული პარკები

ბალიკროი კონემარა გლენვეჰი კილარნი ბურენი უიკლოუ ირლანდიის რესპუბლიკის ეროვნული პარკების სისტემა კუნძულის ტიპურ და უნიკალურ ბუნებრივ ლანდშაფტებს ასახავს. ექვსი პარკი იმართება მთავრობის სააგენტოთი — ეროვნული პარკებისა და ველური ბუნების სამსახურით (ინგლ. The National Parks and Wildlife Service). ამ ორგანიზაციის მიზანი შექმნაა ბუნების დაცული ტერიტორიებისა, რომლებიც წარმოადგენენ ირლანდიის ბუნების მრავალფეროვნებას. სააგენტოს ამოცანებია — ეკოსისტემების მთლიანობის შენახვა, ბიომრავალფეროვნება და მსურველთათვის ირლანდიის ბუნებისა და პარკების დათვალიერების შესაძლებლობის მინიჭება. ქვემოთ მოყვანილია ირლანდიის ეროვნული პარკების სია. 2010 წელს ირლანდიაში ითვლებოდა 6 ეროვნული პარკი.   ნომინირებულნი არიან ირლანდიის მსოლფიო მემკვიდრეობის სტატუსზე. The National Parks and Wildlife Service (ინგლისური) ↑ The National Parks and Wildlife Service. ციტირების თარიღი: 31-05-2010. ↑ Nomination process. მსოფლიო მემკვიდრეობა. დაარქივებულია ორიგინალიდან — 2012-04-12. ციტირების თარიღი: 31-05-2010. ↑ 3.0 3.1 National Parks and Wildlife Service. ციტირების თარიღი: 31-05-2010. ↑ 6 results for "ireland". დაარქივებულია ორიგინალიდან — 2012-04-16. ციტირების თარიღი: 2010-12-09.
ლუის რეკესენს ი სუნიიგა

ლუის რეკესენს ი სუნიიგა (დ. 25 აგვისტო, 1528, ბარსელონა — გ. 5 მარტი, 1576, ბრიუსელი) — ესპანეთის სამხედრო და პოლიტიკური მოღვაწე. ესპანეთის ხმელთაშუაზღვისპირეთის ფლოტის ადმირალი (1568–1571), ლეპანტოს ბრძოლის მონაწილე. ნიდერლანდების ბურჟუაზიული რევოლუციის დროს შეცვალა ჰერცოგი ალბა. ამაოდ ცდილობდა უმნიშვნელო დათმობით, მოლაპარაკებებითა და სამხედრო დაწოლით ნიდერლანდების აჯანყებული ჩრდილოეთი პროვინციები კაპიტულაციაზე დაეთანხმებინა. ქართული საბჭოთა ენციკლოპედია, ტ. 8, თბ., 1984. — გვ. 343.
ჰიპ-ჰოპ მუსიკა

ჰიპ-ჰოპ მუსიკა (ინგლ. hip-hop music, rap music ან hip-hop music) — მუსიკალური ჟანრი, რომელიც ეფუძნება სტილისტური რითმული მუსიკის ჟღერადობას. მას ახლავს რეპი, რითმული რეჩიტატივი. ჰიპ-ჰოპის სუბკულტურას შეადგენს ოთხი მნიშვნელოვანი ელემენტი — MC/რეპი, დიჯეი/სკრეჩი, ბრეიკი/ცეკვა და გრაფიტი. ასევე გათვალისწინებულია სემპლინგი და ბითბოქსი. ↑ Merriam-Webster Dictionary entry on hip-hop, retrieved from merriam-webster.com: A subculture especially of inner-city youths who are typically devotees of rap music; the stylized rhythmic music that commonly accompanies rap; also rap together with this music. ↑ 2.0 2.1 2.2 2.3 Encyclopædia Britannica article on rap, retrieved from britannica.com: Rap, musical style in which rhythmic and/or rhyming speech is chanted (“rapped”) to musical accompaniment. This backing music, which can include digital sampling (music and sounds extracted from other recordings), is also called hip-hop, the name used to refer to a broader cultural movement that includes rap, deejaying (turntable manipulation), graffiti painting, and break dancing. ↑ AllMusic article for rap, retrieved from AllMusic.com დაარქივებული 2010-10-13 საიტზე Wayback Machine. ↑ Harvard Dictionary of Music article for rap, retrieved from CredoReference ↑ Encyclopædia Britannica article on hip-hop, retrieved from britannica.com: Hip-hop, cultural movement that attained widespread popularity in the 1980s and ’90s; also, the backing music for rap, the musical style incorporating rhythmic and/or rhyming speech that became the movement’s most lasting and influential art form. ↑ Kugelberg, Johan (2007). Born in the Bronx. New York: Oxford University Press, გვ. 17. ISBN 978-0-7893-1540-3.  ↑ Brown, Lauren (February 18, 2009). „Hip to the Game – Dance World vs. Music Industry, The Battle for Hip Hop’s Legacy“. Movmnt Magazine. დაარქივებულია ორიგინალიდან — 2010-05-28. ციტირების თარიღი: 2009-07-30. ↑ Chang, Jeff (2005). Can't Stop Won't Stop: A History of the Hip Hop Generation. New York: St. Martin's Press, გვ. 90. ISBN 0-312-30143-X.
Aphex Twin

რიჩარდ დეივიდ ჯეიმზი (დ. 1971 წლის 18 აგვისტოს), უფრო მეტად ცნობილი სასცენო სახელით Aphex Twin — ირლანდიელი ელექტრონული მუსიკოსი და კომპოზიტორი. The Guardian-ის აზრით, „იგი არის თანამედროვე ელექტრონული მუსიკის ყველაზე გავლენიანი ფიგურა“. Aphex Twin-ს აგრეთვე აქვს ჩანაწერები ფსევდონიმებით AFX, Blue Calx, Bradley Strider, Caustic Window, DJ Smojphace, GAK, მარტინ ტრესსაიდერი, Polygon Window, Power-Pill, Q-Chastic, Tahnaiya Russell, The Dice Man, Soit-P.P. და, სავარაუდოდ, The Tuss. Aphex Twin-ის ჩანაწერები გამოცემულია ლეიბლებზე Rephlex, Warp, R&S, Sire, Mighty Force, Rabbit City და Men Records. მთავარი სტატია: რიჩარდ დეივიდ ჯეიმზის დისკოგრაფია. სტუდიური ალბომები (Aphex Twin) Selected Ambient Works 85–92 (1992) Selected Ambient Works Volume II (1994) ...I Care Because You Do (1995) Richard D. James Album (1996) Drukqs (2001) Syro (2014) ვიკისაწყობში არის გვერდი თემაზე: Aphex Twin Aphex Twin საიტზე Warp Records დაარქივებული 2015-01-12 საიტზე Wayback Machine. Aphex Twin საიტზე Curlie Aphex Twin-ის დისკოგრაფია საიტზე Discogs. ↑ https://www.musik-sammler.de/artist/aphex-twin ↑ Lester, Paul (5 October 2001). „Tank boy“. The Guardian. London: Guardian Media Group. დაარქივებულია ორიგინალიდან — 10 ივნისი 2008. ციტირების თარიღი: 2008-06-14.
ელიავა

საკუთარი სახელი ელიავა შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ელიავა აკაკი ელიავა — ეროვნული გვარდიის პოლკოვნიკი გიორგი ელიავა — მიკრობიოლოგი გრიგოლ ელიავა — ექიმი, საზოგადო მოღვაწე ზაალ ელიავა — ფეხბურთელი ირაკლი ელიავა — ბიოლოგი ლია ელიავა — კინომსახიობი ლიანა ელიავა — კინორეჟისორი ნიკოლოზ ელიავა — იურისტი, პოლიტიკოსი შალვა ელიავა — საბჭოთა სახელმწიფო და პარტიული მოღვაწე შიო ელიავა — რუსეთის იმპერიის არმიის გენერალ-მაიორი
რივოლის ბრძოლა

რივოლის ბრძოლა — ბრძოლა საფრანგეთისა და ავსტრიის ჯარებს შორის 1797 წლის 13-15 იანვარს სოფ. რივოლის (ვერონის პროვინცია, იტალია) მახლობლად. 1797 წლის იანვარში ავსტრიის არმიამ (სარდალი იოზეფ ალვინცი) ფრანგების მიერ ალყაშემორტყმული მანტუის დებლოკირების მიზნით დაიწყო შეტევა მდინარე ადიჯეს გასწვრივ. 13 იანვარს ავსტრიის ჯარებმა გენერალ ბ. ჟუბერის დივიზიას დაახევინეს რივოლის პლატოს ჩრდილოეთი ფერდობისაკენ, რათა შემდეგ ფრონტიდან და ფლანგებიდან 6 კოლონის შეტევით გაენადგურებინათ იგი. რივოლში ჩამოსული გენერალი ნაპოლეონ ბონაპარტი მიხვდა მტრის ჩანაფიქრს და მანტუის მიდამოებიდან ჯარის ნაწილები გამოიხმო. 14 იანვარს ავსტრიის ჯარი დამარცხდა. 15 იანვარს გენერალ ჟუბერისა და გენერალ რეის დივიზიებით დევნილმა ავსტრიის ჯარმა დაიწყო სწრაფი უკანდახევა. ბონაპარტის ლაშქრობა იტალიაში ქართული საბჭოთა ენციკლოპედია, ტ. 8, თბ., 1984. — გვ. 388.
სამეფო გეოგრაფიული საზოგადოება

სამეფო გეოგრაფიული საზოგადოება (ინგლ. Royal Geographical Society; RGS) — გეოგრაფიული სამეცნიერო საზოგადოება დიდ ბრიტანეთში, ქალაქ ლონდონში. თავდაპირველად ეწოდებოდა „ლონდონის გეოგრაფიული საზოგადოება“. დააარსეს ჯონ ბაროუმ, ჯონ ფრანკლინმა და ფრენსის ბოფორტმა 1830 წელს. საზოგადოება შეიქმნა მეფე უილიამ IV-ის მფარველობით. ლონდონის გეოგრაფიული საზოგადოების შემადგენლობაში თავიდანვე შევიდა აფრიკის ასოციაცია, როლის კლუბი და პალესტინის ასოციაცია. საზოგადოებამ არაერთი გამოჩენილი მეცნიერისა თუ მოგზაურის საქმიანობას შეუწყო ხელი, მათ შორის იყვნენ ჩარლზ დარვინი, დეივიდ ლივინგსტონი, ჰენრი მორგან სტენლი, რობერტ ფალკონ სკოტი, ერნესტ ჰენრი შეკლტონი, ედმუნდ ჰილარი და სხვა. 1859 წელს საზოგადოებამ დედოფალ ვიქტორიისაგან მიიღო პრივილეგიები. საზოგადოების ძირითადი მიზანია „გეოგრაფიული მეცნიერების განვითარება“, თუმცა საზოგადოების თავდაპირველი ისტორია მჭიროდ იყო დაკავშირებული აფრიკაში, სამხრეთ-აღმოსავლეთ აზიაში, პოლარულ მხარეებში და ცენტრალურ აზიაში განხორციელებულ კოლონიურ აღმოჩენებთან. XIX საუკუნის შუა წლებიდან 1916 წლამდე სამეფო გეოგრაფიული საზოგადოების მიერ დაფინანსებული ექსპედიციები შუქდებოდა წამყვანი გაზეთების ფურცლებზე. სამეფო გეოგრაფიული საზოგადოება ტრადიციულად დიდ ყურადღებას უთმობდა გეოგრაფიის შესწავლის საქმეს. სამეფო გეოგრაფიული საზოგადოება ამჟამად ევროპის უმსხვილესი გეოგრაფიული და სამეცნიერო საზოგადოებაა. მოქმედებს საერთაშორისო, ეროვნულ და რეგიონულ დონეზე. გააჩნია მნიშვნელოვანი პროფესიული პოტენციალი. შეიცავს დაახლოებით 30-მდე სპეციალიზებულ სამეცნიერო-კვლევით ჯგუფს, სამასწავლებლო და საველე საკონსულტაციო ჯგუფებს. აქვს 9 რეგიონული განყოფილება დიდ ბრიტანეთში და 2 საზღვარგარეთ — ჰონგკონგსა და სინგაპურში. გამოსცემს ჟურნალს — „The Geographical Journal“. 2009-2012 წლებში სამეფო გეოგრაფიული საზოგადოების პრეზიდენტი იყო ცნობილი ინგლისელი მსახიობი და მწერალი მაიკლ პეილინი. საზოგადოების კვლევით ჯგუფებში გაწევრიანებულები არიან აქტიური მკვლევრები და პროფესიონალი გეოგრაფები. სამეფო გეოგრაფიული საზოგადოება – ოფიციალური საიტი დაარქივებული 2013-08-19 საიტზე Wayback Machine. (ინგლისური) სამეფო გეოგრაფიული საზოგადოება — სტატია ენციკლოპედია ბრიტანიკიდან (ინგლისური) სამეფო გეოგრაფიული საზოგადოება – საინფორმაციო ცნობარი (რუსული) ↑ https://www.cartography.org.uk/bricmics ↑ https://web.archive.org/web/20240223114948/https://www.socpc.org/ ↑ https://www.alpsp.org/membership-directory
რიმნიკის ბრძოლა

რიმნიკის ბრძოლა — ბრძოლა ოსმალეთისა და რუსეთ-ავსტრიის ჯარებს შორის მდინარე რიმნიკთან (რუმინეთი) 1789 წლის 11 (22) სექტემბერს 1787-1791 წლების რუსეთ-ოსმალეთის ომის დროს. ოსმალეთის მთავარსარდალმა დიდმა ვეზირმა იუსუფ-ფაშამ შებოჭა რუსეთის არმიის მთავარი ძალები იზმაილის რაიონში დემონსტრაციული მოქმედებით, ხოლო ფოქშანის რაიონში განლაგებული რუსეთის მოკავშირე ავსტრიის 18 ათასიანი კორპუსის წინააღმდეგ თავისი მთავარი ძალები გაგზავნა. ალექსანდრე სუვოროვი 7 ათასიანი რაზმით მოკავშირის დასახმარებლად გაეშურა და ფოქშანში ოსმალებზე ადრე მივიდა. იგი სათავეში ჩაუდგა რუსეთ-ავსტრიის ჯარებს და 14 კმ ღამის მარშის შემდეგ მოულოდნლად ეკვეთა მტერს, ხელთ იგდო მისი სამი ბანაკი და დიდი ზარალით უკუაგდო. ქართული საბჭოთა ენციკლოპედია, ტ. 8, თბ., 1984. — გვ. 392.
რიფის რესპუბლიკა

რიფის რესპუბლიკა — სახელმწიფო მაროკოში (1921-1926 წწ.), შეიქმნა მაროკოს რიფის ტომების ეროვნულ განმათავისუფლებელი ბრძოლის მსვლელობაში. წარმოადგენდა რიფის (ჩრდილოეთი მაროკო) მთიანი ოლქის ტომების სამხედრო-პოლიტიკურ გაერთიანებას. უმაღლესი საკანონმდებლო და აღმასრულებელი ხელისუფლება ეროვნულ კრებას ეკუთვნოდა პრეზიდენტის (ამირას) აბდ ალ-ქარიმის მეთაურობით. რესპუბლიკის მთავრობა შედგებოდა 5 წევრისაგან. ადმინისტრაციული ერთეული ადგილებზე იყო ტომი, რომელსაც კაიდი და სათემო საბჭო (ჯაამა) ედგა სათავეში. კაიდები ემორჩილებოდნენ რიფის რესპუბლიკის შინაგან საქმეთა სამინისტროსა და რიფის რესპუბლიკის საბჭოს, რომელიც ტომების საქმეებს განაგებდა. სპეციალურად შემოღებული გადასახადების შემოსავალი ხმარდებოდა არმიას. რიფის რესპუბლიკამ ესპანეთისა და საფრანგეთის არმიების ერთობლივ შემოტევას ვერ გაუძლო და 1926 წლის 27 მაისს არსებობა შეწყვიტა. ქართული საბჭოთა ენციკლოპედია, ტ. 8, თბ., 1984. — გვ. 398.
ვიაიკე-მაარიის მუნიციპალიტეტი

ვიაიკე-მაარიის მუნიციპალიტეტი (ესტ. Väike-Maarja vald) — სასოფლო მუნიციპალიტეტი ესტონეთში, ლიაენე-ვირუმაას მაზრაში. ესტონეთის მუნიციპალიტეტები ოფიციალური საიტი (ესტონური) ↑ https://www.riigiteataja.ee/akt/914426